wickkiey/tamil-wikipedia-chunked huggingface dataset:
# யோனி, இந்து சமயம்

சக்தி பாகமான யோனியைக் காட்டும் பகுதி]]  
கண்டெடுக்கப்பட்ட கருங்கல் இலிங்கம் அற்ற யோனி]]  
**யோனி** (*Yoni*); தேவநாகரி:"vulva", "abode", or "source") இந்து சமயத்தில் சக்தியை வழிபடும் சாக்த சமயத்தவர்களின் சின்னமாகும். பொதுவாக பெண் பிறப்புறுப்பை, வட மொழியில் யோனி என்றும் அழைக்கின்றனர்.  
சைவ சமயத்தில், சிவபெருமானின் துணைவியாக சக்தி கருதப்படுகிறார்.  
யோனி மற்றும் லிங்கத்தின் ஒன்றிப்பே படைப்பு, இருப்பு, மற்றும் மீளுருவாக்கம் ஆகியவற்றின் நித்திய செயல்முறையை பிரதிபலிக்கிறது.  
இந்திய இந்துச் சிற்பக் கலையில், உமிழும் கிண்ணம் (யோனி) போன்ற அமைப்பின் மீது உருளை வடிவ இலிங்கம் பொருத்தப்பட்டிருக்கும். யோனி மீதான இலிங்கத்தையே சிவ-சக்தியாக சைவர்கள் வழிபடுகின்றனர்.
# யோனி, இந்து சமயம்

## இந்தியச் சமயங்களில்

கூடிய யோனி, வியட்நாம்]]  
இந்து சமயத்தில் அனைத்துப் பிரபஞ்சங்களின் இயக்கத்திற்கும், உயினரினங்களின் படைப்பிறகும் காரணமாக யோனி, சக்தியின் பிரதிநிதியாக கருதப்படுகிறது. இந்து தத்துவத்தும் கூறும், தாந்திரீகத்தின்படி, யோனியே அனைத்து உயினக்களின் தோற்றத்திற்கு காரணமாகும்.  
இந்து தொன்மவியல் கூற்றின்படி, பிரபஞ்சத்தில் உள்ள 8.4 மில்லியன் யோனிகளில், மனித யோனியும் ஒன்றாகும்.  
நற்கர்மம் செய்தவர்களே மனித யோனியில் பிறக்கின்றனர். பிறர் விலங்குகள், தாவரங்கள் மற்றும் இராட்சத யோனியில் பிறக்கின்றனர். பிறவிச்சுழற்சியிலிருந்து விடுதலை பெற்றவர்களே பிறவாப்பெருநிலை அடைகிறார்கள்.
# யோனி, இந்து சமயம்

## இந்தியச் சமயங்களில்

### யோனி வழிபாடு

அசாம் மாநிலத்தில் சூன் மாதத்தில் சாக்தர்கள், பூமியின் வளமைக்காக நான்கு நாட்கள் கொண்டாடப்பட்ம் அம்புபச்சி திருவிழாவின் போது காமாக்கியா அம்மனை யோனி வடிவத்தில் வழிபடுகின்றனர்.
# யோனி, இந்து சமயம்

## தொல்லியலில்

கிமு 1600 ஆண்டுகளுக்கு முந்தைய அரப்பா – மொகெஞ்சதாரோ
தொல்லியல் களங்களில், இலிங்கம் - யோனி வடிவச் சிற்பங்கள் கண்டுபிடிக்கப்பட்டதால், சிந்து வெளி நாகரீக மக்கள் இலிங்க வழிபாட்டுடன், யோனி வழிபாட்டினை மேற்கொண்டனர் என அறியப்படுகிறது.
# யோனி, இந்து சமயம்

## பிற பயன்பாடுகள்

- ஆரம்ப காலத்தில் தியானப் பயிற்சியின் போது, கவனச் சிதறலை தடுக்க யோனி முத்திரை பயன்படுத்தப்படுகிறது.  
- கலைஞர் தாங்கள் வரைந்த பெண்மையைச் சித்தரிக்கும் ஓவியங்களில் யோனிச் சின்னத்தை பயன்படுத்துவர்.
# யோனி, இந்து சமயம்

## இதனையும் காண்க

- இலிங்கம்
# சிறுநீர்ப்பை

**சிறுநீர்ப் பை** (*urinary bladder*) மனிதர்களிடமும் சில விலங்குகளிலும் சிறுநீரகங்களிலிருந்து வெளியேறும் சிறுநீரை, சிறுநீர்க்கழிப்பாக வெளியேற்றும் முன்னர், சேகரித்து சேமிக்கும் ஓர் வெறுமையான தசை உறுப்பு அல்லது பை ஆகும். மனிதர்களில் இது கூபகத்தளத்தில் அமர்ந்துள்ள வெறுமையான தசையாலான விரிவடையக் கூடிய உறுப்பாகும். சிறுநீர்ப்பைக்கு சிறுநீர்க்குழாய் வழியாக வரும் சிறுநீர் சிறுநீர்வழி மூலமாக வெளியேறுகிறது. இயல்பான மனித நீர்ப்பை சிறுநீர் வரும் உணர்வைத் தூண்டுவதற்கு முன்னர் 300க்கும் (10.14 - ) அளவிலான சிறுநீரை சேமித்து வைக்க முடியும்.
# சிறுநீர்ப்பை

## கட்டமைப்பு

மனிதர்களில் சிறுநீர்ப்பை கூபகத் தளத்தின் அடிப்புறத்தில் உட்புறம் வெறுமையான தசையாலான உறுப்பாகும். சிறுநீரகங்களிலிருந்து சிறுநீர்க்குழாய் வழியாக வரும் சிறுநீர் நீர்ப்பையில் சேகரிக்கப்படுகிறது. நீர்ப்பையிலிருந்து ஒரே தசைக்குழாயாக சிறுநீர் துளையுடன் முடியும் சிறுநீர்வழியாக சிறுநீர் உடலிலிருந்து வெளியேறுகிறது.
உடற்கூறு வல்லுநர்கள் சிறுநீர்ப்பையை இவ்வாறு பிரிக்கின்றனர்:. ஆண்களில் நீர்ப்பையின் கழுத்து முன்னிற்கும் சுரப்பியை அடுத்துள்ளது.  
மூன்று திறப்புகள், இரண்டு சிறுநீர்க்குழாய் துளைகளும் உள்ளக சிறுநீர் புறவழியும் முக்கோண பகுதியை உருவாக்குகின்றன. இது *நீர்ப்பையின் முக்கோணப்பகுதி* எனப்படுகின்றது. இந்த துளைகளின் முன்னால் மென்சவ்வு இதழ்கள் உள்ளன; இவை ஒருபோக்கியாக சிறுநீர் மீளவும் சிறுநீர்க்குழாய்களுக்குள் செல்லாமல் தடுக்கின்றன. இரண்டு சிறுநீர்க்குழாய் புறவழிகளுக்கும் இடையே உயர்ந்துள்ள திசுக்கள் சிறுநீர்க்குழாயிடை முகடு எனப்படுகின்றது. இந்தப் பகுதி மென்தசையாக இருப்பதால் நீர்ப்பையின் இப்பகுதியில் சிறுநீர் எளிதாக உள்ளேறவும் வெளியேறவும் வகை செய்கிறது.  
ஆண்களில், சிறுநீர்வழிக்கான திறப்பிற்கு வெளியே முன்னிற்கும் சுரப்பி உள்ளது. இச்சுரப்பியின் நடு மடல், உள்ளக சிறுநீர் புறவழிக்குப் பின்னால் உள்ள சளிச்சவ்வில் சிறிய ஏற்றத்தை உருவாக்குகிறது. இப்பகுதி நீர்ப்பையின் உள்நாக்கு எனப்படுகின்றது; முன்னிற்கும் சுரப்பி பெரிதாகும்போது இந்த அடிநாக்கும் பெரிதாகிறது.  
பரிவிரிக்குழிக்கு அடியில் கூபகத் தளத்தின் அருகே பூப்பெலும்பொட்டிற்குப் பின்னே நீர்ப்பை அமைந்துள்ளது. ஆண்களில் குதத்திற்குப் பின்னால் குதநீர்ப்பையியப்பையால் பிரிக்கப்பட்டு எருவாய் தூக்கியின் தசைநாண்களாலும் முன்னிற்கும் சுரப்பியின் தசைகளாலும் தாங்கப்படுகிறது. பெண்களில் கருப்பைக்கு முன்னால் குதநீர்ப்பையியப்பையால் பிரிக்கப்பட்டு எருவாய் தூக்கியின் தசைநாண்களாலும் யோனியின் மேற்பகுதியாலும் தாங்கப்படுகின்றது. நீர்ப்பையின் சுவர் பொதுவாக 3–5&nbsp;மிமீ தடித்துள்ளது.  
சிறுநீர்ப்பையின் உட்புறச் சுவர் ஒழுங்கற்ற நீட்சிகளை, தடித்த சளிச்சவ்வு மடிப்புக்கள், கொண்டுள்ளது. இதனால் தான் சிறுநீர்ப்பையால் விரிய முடிகின்றது.
# சிறுநீர்ப்பை

## செயற்பாடு

சிறுநீரகங்களால் வெளியேற்றப்படும் சிறுநீர் சிறுநீர்ப்பையில் சேகரிக்கப்பட்டு பின்னர் சிறுநீர் கழித்தலின்போது வெளியேற்றப்படுகின்றன. சிறுநீர்ப்பையால் பொதுவாக 300-350 மிலி சிறுநீரைத் தக்கவைத்துக்கொள்ள முடியும். சிறுநீர் சேரச்சேர, உட்புற நீட்சிகள், ரூகே எனப்படுபவை, தட்டையாகி நீர்ப்பையின் சுவர் விரிவடைவதால் சுவரின் தடிப்பு குறைகின்றது. இது மேலும் சிறுநீரை சேகரிக்க கூடுதல் கொள்ளளவை உண்டாக்குகின்றது. அதே நேரம் உட்புற அழுத்தம் கூடுவதில்லை. சிறுநீர்க் கழித்தலை மூளைத்தண்டிலுள்ள பொன்சு நரம்பணு சிறுநீர்க்கழிவு மையம் கட்டுப்படுத்துகின்றது.
# டிரிட்டியம்

**டிரிட்டியம் **(Tritium) (<span>/<span><span title="/ˈ/: primary stress follows">ˈ</span><span title="'t' in 'tie'">t</span><span title="'r' in 'rye'">r</span><span title="/ɪ/: 'i' in 'kit'">ɪ</span><span title="'t' in 'tie'">t</span><span title="/i/: 'y' in 'happy'">i</span><span title="/ə/: 'a' in 'about'">ə</span><span title="'m' in 'my'">m</span></span>/</span> or <span>/<span><span title="/ˈ/: primary stress follows">ˈ</span><span title="'t' in 'tie'">t</span><span title="'r' in 'rye'">r</span><span title="/ɪ/: 'i' in 'kit'">ɪ</span><span title="/ʃ/: 'sh' in 'shy'">ʃ</span><span title="/i/: 'y' in 'happy'">i</span><span title="/ə/: 'a' in 'about'">ə</span><span title="'m' in 'my'">m</span></span>/</span>; குறியீடு<span>
</span>T<span>
</span>அல்லது<span><sup>3</sup>
</span>H<span>
</span>, **ஐதரசன்-3 **எனவும் அழைக்கப்படுகிறது) ஐதரசனின் கதிரியக்கஓரிடத்தான் ஆகும். டிரிட்டியத்தின் அணுக்கரு (சில நேரங்களில் **டிரிட்டான்** எனவும் அழைக்கப்படுகிறது.) ஒரு நேர்மின்னி<nowiki/>யையும், மற்றும் இரண்டுநொதுமி<nowiki/>களையும் கொண்டுள்ளது, ஐதரசனின் அதிகமாகக் கிடைக்கும் ஓரிடத்தான் புரோட்டியம் ஆகும், இது ஒரு நேர்மின்னியையும், நொதுமியற்றதுமாய் இருக்கிறது. பூமியில் இயற்கையாய் கிடைக்கும் டிரிட்டியம் அரிதாகவே காணப்படுகிறது. அண்டக்கதிர்களால் ஏற்படும் மிக அரிதான அளவிலான வளிமண்டல வாயுக்கள் வினைபுரிவதால் மிகக்குறைந்த அளவிலான டிரிட்டியம் உருவாக்கப்படுகிறது. டிரிட்டியத்தை, அணுக்கரு உலை<nowiki/>களில் இலித்தியம் உலோகம் அல்லது இலித்தியம் தாங்கி சுட்டாங்கல் போன்றவற்றை ஒளிர்விப்பதன் மூலம் உருவாக்க முடியும். டிரிடியம் ஒரு கதிரியக்க உளவுபொருளாகவும், டியூட்ரியத்துடன் இணைந்து கடிகாரங்கள் மற்றும் வாசிப்பிற்கான கருவிகளில் கிளர்மின் ஒளிர்பொருளாகவும், மற்றும் அணுக்கரு இணைவு வினைகளில் எரிபொருளாகவும் ஆற்றல் உற்பத்தி நடைபெறும் இடங்கள் மற்றும் ஆயுதங்களில் எரிபொருளாகவும் பயன்படுகிறது.
# டிரிட்டியம்

## சிதைவு

தேசிய தொழில்நுட்பத் தரத்திற்கான நிறுவனத்தால் வெவ்வேறு சோதனைகள் மூலம் கண்டறியப்பட்ட டிரிட்டியத்திற்கான அரைவாழ்வுக் காலமானது பின்வருமாறு . பீட்டா சிதைவின் மூலமாக பின்வரும் கதிரியக்கச் சமன்பாட்டின்படி இது ஹீலியம்-3 யாக மாறுகிறது. :  
:{| ="0"
|-
|&nbsp;||→&nbsp;||&nbsp;||+&nbsp;||&nbsp;||+&nbsp;||
|}  
இந்த வினையானது 18.6&nbsp; கிலோ எலத்திரன் வோல்ட் அளவிலான ஆற்றலை வெளியிடுகிறது.
# டிரிட்டியம்

## தயாரிப்பு

### இலித்தியம்

டிரிட்டியமானது இலித்தியம்-6 ஓரிடத்தானை நொதுமி செயலாக்கத்தின் மூலம் அணுக்கரு உலை தொழில்நுட்பத்தைப் பயன்படுத்தி தயாரிக்கலாம். இச்செயல்முறை எந்த ஒரு ஆற்றலைக் கொண்டுள்ள நொதுமியாலும் சாத்தியமாகும். மேலும், இது ஒரு வெப்பம் உமிழ் செயல்முறையாகும். இவ்வினையானது 4.8&nbsp;எம்.இ.வி அளவு ஆற்றலை வெளியிடுகிறது. ஒப்பீட்டளவில், D-T பிணைவானது 17.6&nbsp;எம்.இ.வி அளவு ஆற்றலை வெளியிடுகிறது.
:{| ="0"
|-
|&nbsp;||+&nbsp;||&nbsp;||→&nbsp;||&nbsp;||(&nbsp;||2.05&nbsp;MeV&nbsp;||)&nbsp;||+&nbsp;||&nbsp;(&nbsp;||2.75&nbsp;MeV&nbsp;||)
|}  
உயர்-ஆற்றல் நொதுமிகள் இலித்தியம்-7 ஓரிடத்தான்களிலிருந்தும் டிரிட்டியத்தைத் தயாரிக்க உதவ முடிம். இந்த வினையானது ஒரு வெப்பம் கொள் வினையாகும். இவ்வினை 2.466&nbsp;மில்லியன் எலத்திரன் வோல்ட் ஆற்றலை உட்கொள்கிறது. இந்தச் செயல்முறை 1954 ஆம் ஆண்டில் கேஸ்ட்ல் பிரேவோ அணுக்கரு சோதனை நிகழ்த்தப்பட்ட போது எதிர்பாராதவிதமாக கிடைத்த அதிக விளைபொருள் உற்பத்தியிலிருந்து கண்டுபிடிக்கப்பட்டது.  
:{| ="0"
|-
|&nbsp;||+&nbsp;||&nbsp;||→&nbsp;||&nbsp;||+&nbsp;||&nbsp;||+&nbsp;||
|}
# டிரிட்டியம்

## தயாரிப்பு

### போரான்

உயர்-ஆற்றல் நொதுமிகள் போரான்-10 ஓரிடத்தானை ஒளிர்வுறச் செய்வதன் மூலமாக எப்போதாவது டிரிட்டியத்தை உருவாக்குகின்றன.
:{| ="0"
|-
|&nbsp;||+&nbsp;||&nbsp;||→&nbsp;||2&nbsp;&nbsp;||+&nbsp;||
|}
போரான் -10 ஓரிடத்தானின் நொதுமி பிடிப்பு தரும் பொதுவான விளைவானது மற்றும் ஒரு ஒற்றை ஆல்பா துகள் உருவாக்கப்படுவதாகும்.
# டிரிட்டியம்

## தயாரிப்பு

### டியூட்ரியம்

டிரிட்டியம் கனநீரால் கட்டுப்படுத்தப்படும் அணுக்கரு உலைகளில் ஒரு டியூட்ரியமானது நொதுமியை சேர்த்துக் கொள்ளும் போதும் கூட தயாரிக்கப்படுகிறது. இந்த வினையானது மிகக்குறைவான குறுக்குவெட்டுப்பரப்பினால் உட்கவரும் தன்மையைப் பயன்படுத்தி கனநீரை ஒரு நல்ல நொதுமி மட்டுப்படுத்தியாக செயல்படச் செய்கிறது. ஒப்பீட்டளவில் மிகக்குறைவான டிரிட்டியமே உருவாகிறது. இருந்த போதும், பல ஆண்டுகளுக்கு ஒரு முறையாவது டிரிட்டியத்தை மட்டுப்படுத்தியிலிருந்து சுத்தம் செய்து அகற்றுவது சுற்றுப்புறத்தில் அது தப்பிச்செல்லும் அபாயத்தை தவிர்க்கும் நோக்கில் விரும்பத்தக்கதாகும்.
# காபில்

**காபில்** (***Kaabil*** (English: *Capable*) என்பது 2017 ஆண்டைய இந்திய இந்தி குற்றவியல் திரில்லர் திரைப்படமாகும். படத்தை சஞ்சய் குப்தா இயக்க, விஜய்குமார் மல்கோத்ரா எழுதியுள்ளார். படத்தை ராகேஷ் ரோஷன் தனது *பிலிம்கிராப்ட் *என்ற பதாகையின்கீழ் தயாரித்துள்ளார். இது இரு பார்வையற்ற இணைகளின் காதல் குறித்த படம். பார்வையற்றவர்களாக கிருத்திக் ரோஷன் மற்றும் யாமி கௌதம் ஆகியோர் நடித்துள்ளனர். படத்துக்கான இசையை ராஜேஷ் ரோஷன் அமைத்துள்ளார். படத்தின் முதன்மைப் படப்பிடிப்பானது 2016 மார்ச் 30 இல் துவங்கியது. படமானது 2017 சனவரி 25 வெளியானது. மேலும் காபில் படமானது தமிழ் மற்றும் தெலுங்கில் *பலம்* என்ற பெயரில் மொழிமாற்றம் செய்து வெளியிடப்பட்டது. 63 வது பிலிம்ஃபேர் விருதுகளில் கிருதிக் ரோஷனின் நடிப்பிற்காக சிறந்த நடிகருக்கான ஃபிலிம்பேர் விருதுக்குப் பரிந்துரைக்கப்பட்டார்.
# காபில்

## கதை

ரோகன் பதன்கர் (ஹிருதிக் ரோஷ்ன்) பார்வையற்றவர். இவர் கார்ட்டூன் கதாபாத்திங்களுக்கு குரல் கொடுக்கும் டப்பிங் கலைஞராக வேலை பார்ப்பவர். இவருக்கு திருமணம் செய்துகொள்ள ஆசை. ஒரு நாள் இவரைப்போலவே பார்வையற்றவரும் கீ போர்ட் கலைஞருமான சுப்ரியாவைச் (யாமி கௌதம்) சந்திக்கிறார். யாமியை திருமணம் செய்ய ஆசைப்படுகிறார். இதையடுத்து ஹிருத்திக்கின் பேச்சினாலும் காதல் நடவடிக்கைகளாலும் காதலில் விழுகிறார் யாமி. பிறகு இருவரும் திருமணம் செய்துகொண்டு மகிழ்ச்சியாக வாழ்ந்துவரும் தருணத்தில் அமித்தும் (ரோகித் ராய்) அவர்களின் நண்பர்களும் சேர்ந்து சுபிரியாவை பாலியல் வல்லுறவுக்கு ஆளாக்கி அவரின் மரணத்துக்குக் காரணமாகிறார்கள். இந்தக் குற்றத்துக்கு நியாயம் கேட்டு ரோகன் பதன்கர் காவல் துறையிடம் புகார் அளிக்கிறார். அமீதின் அண்ணன் மாதவ்ராவ் (ரோனித் ராய்) அரசியல் செல்வாக்கு கொண்டவராக இருப்பதால், குற்றவாளிகள்மீது காவல்துறை நடவடிக்கை எடுக்க மறுக்கிறது. இதனால் பார்வையற்றவராக இருந்தாலும் தன் அறிவுக்கூர்மையால் ரோகன் பதனகர் குற்றவாளிகளை எப்படி பழிவாங்குகிறார் என்பதே கதை.
# காபில்

## நடிகர்கள்

- கிருத்திக் ரோஷன் - ரோஹன் பட்நாகர்
- யாமி கௌதம் - சு / சுப்பிரியா சர்மா / சுப்பிரியா பட்நாகர்
- ராணித் ரோய் - மாதவராவ் ஷெல்லார்
- ரோஹித் ராய் - அமித் ஷெல்லர்
- நரேந்திர ஜா - காவல் ஆய்வாளர் அமோல் சவுப்
- சுரேஷ் மேனன் - ஜபார் (ரோஹனின் நண்பர்)
- சஹிதூர் ரஹ்மான் - வாசிம்
- அகிலேந்திர மிஸ்ரா - வாசிமின் தந்தை
- கிரிஷ் குல்கர்னி - காவல் உதவி ஆய்வாளர் பிரவின் நல்வாட்
- உர்வாஷி ரவுடெலா (குத்தாட்டப் பாடலில்)
# காபில்

## தயாரிப்பு

### வளர்ச்சி

2016 சனவரியில் இப்படம் குறித்து சஞ்சய் குப்தா அதிகாரப்பூர்வமாக அறிவித்தார். படத்தில் இருத்திக் ரோஷன் முன்னணி பாத்திரத்தை ஏற்பதாகவும், ராகேஷ் ரோசன் இந்தப் படத்தை தயாரிப்பதாகவும், ராஜேஷ் ரோஷன் படத்தின் பின்னணி இசையை செய்வதாகவும் அறிவிக்கப்பட்டது. மேலும் படத்தில் ரோமிட் ரோய் மற்றும் ரோகித் ராய் ஆகியோர் எதிர்மறை பாத்திரத்தை ஏற்பதாகவும் அறிவிக்கப்பட்டது.
# காபில்

## தயாரிப்பு

### படப்பிடிப்பு

படத்தின் முதன்மைப் படப்பிடிப்பானது மும்பையில் 2016 மார்ச்சில் தொடங்கியது. முழுபடப்பிடிப்பும் 2016 சூலையில் முடிவடைந்தது. படம் 2017 சனவரி 25 இல் வெளியிடப்பட்டது. படத்தின் முதல் கட்டப் படப்பிடிப்பு 2016 சூன் 19 அன்று முடிந்தது. படத்தின் படப்பிடிப்பு 77 நாள்களில் நிறைவடைந்தது.
# காபில்

## வெளியீடு

இப்படமானது 2017 சனவரி 25 அன்று உலக அளவில் சாருக் கானின் ராகுல் தௌக்காஸ் ரயீஸ் படம் வெளியான நிலையில் அன்றே வெளியானது. *காபில்* 2700 திரையரங்குகளில் வெளியாக, ராகுல் தௌளக்காஸ் ரயீஸ் 3500 அரங்குகளில் வெளியானது. 2017 பெப்ரவரி 2 அன்று *காபில் * பாக்கித்தானில் வெளியானது, 2016 யூரி பயங்கரவாத தாக்குதலுக்குப் பின்னர் இந்திய திரைப்படங்களுக்கும் தடை விதிக்கப்பட்ட நிலையில், அதன்பிறகு பாக்கிஸ்தானில் திரையிடப்பட்ட முதல் இந்திய திரைப்படம் இது.  
படம் நல்ல வரவேற்பைப் பெற்றதையடுத்து, 2017 பெப்ரவரி 2 அன்று இந்தியாவில் மேலும் 200 க்கும் அதிகமான திரையரங்குகளில் வெளியிடப்பட்டது.
# வலை தேடு பொறி

**வலை தேடு பொறி** (*web search engine*) என்பது உலகளாவிய வலையில் ஒரு குறிப்பிட்ட தகவலைப் பற்றி தேடுவதற்கு பயன்படுகிறது. தேடல் முடிவுகள் வலைப்பக்கங்கள், படங்கள், ஒலி, ஒளி உள்ளிட்ட பல்வேறு வடிவங்களில் கிடைக்கும். இந்த தேடலில் கிடைக்காத முடிவுகளை நாம் ஆழமான வலை (Deep Web) என்கிறோம்.
# வலை தேடு பொறி

## வரலாறு

முதல் தேடு பொறி இணையத்தில் 10 செப் 1990-ல் கோப்புகளைத் தேடுவதற்காக பயன்பட்டது. அதனை நாம் ஆர்ச்சி என அழைக்கலாம். 2000-ஆம் ஆண்டில் யாஹூ தனது தேடல் சேவையைத் தொடங்கியது. மைக்ரோசாப்ட் நிறுவனம் 1998-ல் தனது MSN தேடல் சேவையைத் தொடங்கியது. பின்பு 2009-ல் Bing-ற்கு மாறியது.
# வலை தேடு பொறி

## தேடு பொறி சேவைகள்

- கூகுல்
- யாஹூ
- பிங்
- டக் டக் கோ
- ஸ்டார்ட் பேஜ்
# வலை தேடு பொறி

## சந்தை பங்குகள்

கூகுல் தான் தற்போது மிக பிரபலமான தேடல் பொறி ஆகும். அதனுடைய சந்தை பங்கு பிப்ரவரி 2018-ன் படி 74.52% ஆகும்.  
**பாய்டு**  
| யாஹூ | } |
| --- | --- |
# வலை தேடு பொறி

## சார்புடைமை

தேடு பொறிகள் நடுநிலையாக புரோக்ராம் செய்ய பட்டிருந்தாலும், சில காரணங்களின் அடிப்படையில் தான் வலைதளங்கள் தேடல் முடிவுகளில் காண்பிக்கப்படுகின்றன. அவை பிரபலத்தன்மை, பொருத்தம் அடிப்படையில் அமைகின்றன. சிலவை அரசியல், பொருளாதார, சமூக தாக்கங்களுக்கு உட்பட்டு இருக்கும். கூகுல் சேவையில் முதலில் காண்பிக்கப்படும் சில முடிவுகள் வேறொரு சேவையில் கிடைக்காது. இது அந்தந்த சேவையின் படிமுறை படியே அமையும்.
# குப்பி தோடதப்பா

ராவ் பகதூர் "தர்ம்ப்பிரவர்த்தா" **குப்பி தோட்டதப்பா** (கன்னடம்:ರಾವ್ ಬಹದ್ದೂರ್ ಧರ್ಮಪ್ರವರ್ತ, 1838-1910), பத்தொன்பதாம் நூற்றாண்டின் இறுதியில் கருநாடகத்தின் முன்னாள் மைசூர் அரசுப்பகுதியில், (தற்போதைய கருநாடகம் ) வாழ்ந்திருந்த பெருவணிகரும் வள்ளலும் ஆவார். இவர் நாட்டின் பல பகுதிகளிலிருந்தும் வரும் சுற்றுலாப் பயணிகளுக்காக "தோட்டதப்பா சத்திரம்" என்ற கட்டணமில்லா தங்குவிடுதியை நிறுவியதற்காக பெரிதும் அறியப்படுகிறார். தமது செல்வமனைத்தையும் இந்த அறக்கட்டளைக்கே எழுதிவைத்து கே. பி. புட்டண்ணச் செட்டியை அறக்கட்டளையின் முதல் தலைவராக நியமித்தார். இன்றுவரை இந்த அறக்கட்டளைத் தன் சேவையை வழங்கி வருகின்றது. மாணவர்களுக்கான கட்டணமில்லா விடுதி வசதி கருநாடக மாநிலத்தின் அனைவருக்கும் விரிவாக்கப்பட்டது. 2005இல் இந்த விடுதி புதுப்பிக்கப்பட்டது. தனது நூற்றாண்டு விழாவின் போது அறக்கட்டளை வருமானம் ஈட்ட கெம்பகௌடா பேருந்து நிலையம் அருகே பெல் ஓட்டல் என்ற தங்குவிடுதியை வணிக நோக்கில் கட்டியுள்ளது. இங்கு நியாயமான கட்டணத்தில் அனைவருக்கும், சாதி,இனம், சமயப் பாகுபாடின்றி தங்கும் வசதி அளிக்கப்படுகிறது.
# குப்பி தோடதப்பா

## பெருமை விருதுகள்

- 1905இல் மைசூர் அரசர் கிருட்டிணராச உடையாரால் "தர்மப்பிரவர்த்தா" என்ற சிறப்புப் பட்டப்பெயர் இவரது சிறந்த சமூக சேவைக்காக வழங்கப்பட்டது.
- 1910இல் அப்போதைய பிரித்தானிய இந்தியாவின் பேரரசராக இருந்த ஐந்தாம் ஜார்ஜ், "இராவ் பகதூர்" என்ற மேதகைமைப் பட்டத்தை அளித்தார்.
# குப்பி தோடதப்பா

## இறப்பு

பெப்ரவரி 21, 1910இல் தமது 72ஆம் அகவையில் தோட்டதப்பா மரணமடைந்தார்.
# குப்பி தோடதப்பா

## தாக்கங்கள்

- 1927-1930 தோட்டத்தப்பா மாணவர் விடுதியில் முனைவர். சிவகுமார சுவாமி தங்கியிருந்துள்ளார்.
- எஸ். நிஜலிங்கப்பா, கருநாடக மாநிலத்தின் நான்காம் முதலமைச்சர், 1921-1924 ஆண்டுகளில் மாணவர் விடுதியில் தங்கிப் படித்துள்ளார்.
- பெங்களூர் நகரத் தொடருந்து நிலையம் முற்புறமுள்ள சாலை இவரது நினைவைப் போற்றி "குப்பி தோட்டதப்பா சாலை" எனப் பெயரிடப்பட்டுள்ளது.
# வார்ஃபரின்

## வார்ஃபரின்:

வார்ஃபரின் என்ற வேதிப்பொருள் பல மருத்துவ பெயரில் விற்பனை செய்யப்படுகிற ஒரு மருந்து ஆகும். இது இரத்தம் உறைந்து போதலை தடுக்கிறது. மேலும் இது இரத்த கட்டிகளை கரைக்க உதவுகிறது.1948 ஆம் ஆண்டில் வார்ஃபரின் முதன்முதலில் வணிக ரீதியாக பயன்படுத்தப்பட்டது. 1954 ஆம் ஆண்டில் அமெரிக்காவில் மருத்துவ பயன்பாட்டிற்காக இது அங்கீகரிக்கப்பட்டது. இது உலக சுகாதார அமைப்பின் அத்தியாவசிய மருந்துகளின் பட்டியலில் இடம் பெற்றுள்ளது. இது ஆரோக்கியமான முறையிலான மிகவும் பயனுள்ள மற்றும் பாதுகாப்பானதாக வார்ஃபரின் ஒரு பொதுவான மருந்தாக உள்ளது. வளரும் நாடுகளில் மொத்த செலவினம் ஒரு பொதுவான மாதம் சிகிச்சைக்காக 1.12 முதல் 7.20 அமெரிக்க டாலர்கள் வரை செலவாகும். அமெரிக்காவில் வழக்கமாக மாதத்திற்கு 25 டாலருக்கும் குறைவாக செலவாகும்.
# வார்ஃபரின்

## பயன்கள்

இந்த மருந்தை
இரத்தக் குழாய்களில் ஆழ்ந்த நரம்பு இரத்தக் குழாய்-டி.வி.டி அல்லது நுரையீரல் இரத்த கட்டி- பி.இ மற்றும் உடலில் இரத்த கட்டி உருவாக்கப்படுவதைத் தடுக்க பயன்படுத்தப்படுகிறது. இம் மருந்து தீங்கு விளைவிக்கும் இரத்தக் கட்டி இரத்த குழாய்களில் அடைத்து பக்கவாதம் அல்லது மாரடைப்பு ஏற்படுத்தும் அபாயத்தை குறைக்க உதவுகிறது. இம் மருந்து குறிப்பிட்ட வகை ஒழுங்கற்ற இதயத் துடிப்பு(ஏட்ரில் ஃபிப்ரிலேஷன்), இதய வால்வு மாற்றுதல், சமீபத்திய மாரடைப்பு, மற்றும் சில அறுவை சிகிச்சைகள் (இடுப்பு / முழங்கால் மாற்று போன்றவை) அடங்கும்.
வார்ஃபரின் பொதுவாக **இரத்தத்தை மெலிதாக்கும் மருந்து** என்று அழைக்கப்படுகிறது. ஆனால் சரியான சொல் **இரத்தக்கட்டி உருவாதலை தடுக்கும் மருந்து** ஆகும். இரத்தத்தில் சில பொருட்களின் அளவைக் குறைப்பதன் மூலம் உடலில் ரத்த ஓட்டத்தை சீராக வைக்க உதவுகிறது.
# வார்ஃபரின்

## மருந்தின் செயல்பாடுகள்

வார்ஃபரின் ப்ரோத்ரோம்பின் நேரத்தை (ஐஆர்) கணக்கிட ஒவ்வொரு நான்கு வாரங்களுக்கும் பரிசோதித்து கண்காணிக்க வேண்டும் என்பது பரிந்துரைக்கப்படுகிறது.பல மருந்துகள் மற்றும் உணவு காரணிகள் வார்ஃபரினுடன் தொடர்பு கொள்ளவோ அல்லது அதன் செயல்திறனை அதிகரிக்கவோ அல்லது குறைக்கவோ செய்கின்றன. வார்ஃபரின் விளைவுகளால் பைடான்னடியன் (வைட்டமின் கே1), புதிய உறைந்த பிளாஸ்மா, அல்லது புரொதிர்பின் சிக்கலான செறிவு ஆகியவற்றை மாற்றலாம்.  
வைட்டமின் கே எபோக்ஸைடு ரிடக்டேஸ் என்று அழைக்கப்படும் நொதியத்தை தடுப்பதன் மூலமாக வார்ஃபரின் இரத்தக் கசிவை குறைக்கிறது. இது வைட்டமின் கே1 ஐ மீண்டும் செயல்படுத்துகிறது. போதுமான வைட்டமின் கே1 இல்லாமல் இரத்தம் உறைய செய்யும் காரணிகள் II, VII, IX மற்றும் X ஆகியவை குறைந்துவிடும். எதிர்மறையான புரதம் சி மற்றும் புரதம் எஸ் ஆகியவையும் கூட குறைவாகக் குறைக்கப்படுகின்றன. முழு விளைவை ஏற்படுத்துவதற்கு ஒரு சில நாட்கள் தேவைப்படும்.இந்த விளைவுகள் ஐந்து நாட்கள் வரை நீடிக்கும்.
# வார்ஃபரின்

## மருந்தின் வேதியியல்

வார்ஃபரின் மருந்தை எக்ஸ்- கதிர் படிகவியலின் படி, டாட்மேரிக் வடிவத்தில், 4-ஹைட்ராக்ஸோகூமரின் மற்றும் கீட்டோன் ஆகியவற்றில் இருந்து 3-நிலைப் பதிலீடில் உருவாகியுள்ள சுழற்சியின் ஹெமிகேடல் எனக் காட்டப்படுகிறது.இருப்பினும், 4-ஹைட்ராக்ஸோகூமடின் எதிர்க்குழாய்களின் (உதாரணமாக பிஹெனாபிகோமோன்) இருப்பதால், இது போன்ற ஒரு கட்டமைப்பை உருவாக்க 3 கீழுள்ள குழுவில் எந்த கீடோன் குழுவும் இல்லை, வார்ஃபரினை செயலில் இருக்கும்படி ஹெமிடிகல் 4-ஹைட்ராக்ஸிக் வடிவத்திற்கு இரண்டையும் ஒன்றோடொன்று இணைக்கும் இரசாயன எதிர்வினை செய்ய வேண்டும் என்று கூறுகிறது. .
# வார்ஃபரின்

## முன்னெச்சரிக்கை

வார்ஃபரின் இரத்த உறைதலைத் தடுப்பதால்பற்களை அகற்றும் போதும்,அறுவை சிகிச்சை மேற்கொள்ளும் போதும் கண்டிப்பாக இந்த மருந்தை எடுத்துக் கொள்ளக் கூடாது.அதாவது இந்த மருந்து உட்கொண்டவுடன் ஏற்படும் பக்க விளைவுகள் எத்தனை நாட்கள் ஏற்படும் என கணக்கிட்டு அதற்குப் பின் அறுவைச் சிகிச்சை மேற்கொள்ளலாம்.அல்லது மருந்து உட்கொள்வதற்கு முன்பு சிகிச்சையை அமைத்துக் கொள்ளலாம்.  
உடலில் காயங்கள் ஏற்படுவதை தவிர்க்க வேண்டும்.பெண்களுக்கு மாதவிடாய்க் காலங்களில் இந்த மருந்தை கொடுக்க கூடாது.இரத்தநாள குறைபாடு உள்ளவர்களுக்கு இந்த மருந்தைக் கொடுக்கக் கூடாது.கர்ப்பிணி பெண்களுக்கு இந்த மருந்து கொடுக்க கூடாது.
# வார்ஃபரின்

## பக்க விளைவுகள்

குமட்டல், பசியின்மை அல்லது வயிற்று வலி ஏற்படலாம் . பொதுவான பக்க விளைவு இரத்தப்போக்கு. குறைவான பொதுவான பக்க விளைவுகள் திசு சேதம் மற்றும் ஊதா கால்விரல்கள் நோய்க்குறிப் பகுதிகள் ஆகியவை அடங்கும். பொதுவாக கர்ப்ப காலத்தில் பரிந்துரைக்கப்படுவதில்லை.
# பாலுறுப்பு

**பாலுறுப்பு** அல்லது **இனப்பெருக்க உறுப்பு** (*sex organ* or *reproductive organ*) பாலியல் இனப்பெருக்கத்தில் ஈடுபடும் உயிரிகளின் உடல் உறுப்பு ஆகும். இனப்பெருக்கத்தில் பங்கேற்கும் அனைத்து உறுப்புகளும் இனப்பெருக்கத் தொகுதியின் அங்கங்களாகும். ஆண்களின் விந்தகம், பெண்களின் சூலகம் *முதன்மை பாலுறுப்புகளாக* அழைக்கப்படுகின்றன. வெளிப்புறத்திலுள்ள பால் உறுப்புக்களான, இருபாலருக்கும் பிறப்பின்போது காணக்கூடிய, **பிறப்புறுப்புகளும்** உட்புறத்திலுள்ள பிற பாலுறுப்புகளும் இரண்டாம்நிலை பாலுறுப்புகளாக வரையறுக்கப்படுகின்றன. மலர் பூக்கும் தாவரங்களில் மகரந்தமும் சூல் முட்டைகளும் இனப்பெருக்கத்திற்கு துணை புரிகின்றன; ஆனால் புணரித்தாவரங்களில் பாலுறுப்புகள் மகரந்தத்திற்குள்ளும் சூல் வித்துகளுக்குள்ளும் உள்ளன. ஊசியிலை தாவரங்களிலும் இனப்பெருக்க உறுப்புகள் அவற்றின் புணிரியில் உள்ளடங்கியுள்ளன; ஊசியிலைக் கூம்புகளிலும் மகரந்தத்திலும் இவை அடங்கியுள்ளன, ஆனால் கூம்பும் மகரந்தமும் பாலுறுப்புகளாக கருதப்படுவதில்லை.
# பாலுறுப்பு

## மனிதர்கள்

மனிதர்களில் ஆணுக்கும் பெண்ணுக்கும் வெவ்வேறான பாலுறுப்புகள் உள்ளன. பாலுறுப்பின் சில பகுதிகள் உடலுக்கு வெளியேயும் சில உடலுக்குள்ளும் உள்ளன. ஆண்களில் வெளிப்புறம் தெரிகின்ற பாலுறுப்பு ஆண்குறியும் விந்தகங்களை உள்ளடக்கிய விரைப்பையும் ஆகும். உடலினுள்ளே விந்தகம் விந்துவையும் ஆண்மைத்தனத்தை தருகின்ற ஆண்மையியக்குநீரையும் தயாரிக்கிறது. பிற சுரப்பிகள் விந்துப் பாய்மம் என்கின்ற பாய்மத்தை தயாரிக்கின்றன. பெண்களில் வெளியே தெரிகின்ற பாலுறுப்பு பெண்குறி எனப்படும். பாலுறவின் போது ஆண்குறியை ஏற்கின்ற யோனி; கருத்தரித்தபின் குழவி வளரும் கருப்பை, முட்டைகளையும் பெண்மைத்தனத்தை தருகின்ற ஈத்திரோசனையும் தயாரிக்கின்ற சூலகங்கள், கருப்பையை சூலகங்களுடன் இணைக்கும் பாலோப்பியன் குழாய்கள் ஆகியன பெண்ணின் உடலினுள்ளே உள்ள பாலுறுப்புகளாகும்.  
பல உலக சமூகங்களும் பாலுறுப்புகளை குறித்த எதிரான எண்ணங்களை உடையவையாக உள்ளன; இதனால் பாலுறுப்புகளை பொதுவிடங்களில் மறைக்காமலிருப்பது வெட்கக்கேடாக பார்க்கப்படுகின்றது.
# பாலுறுப்பு

## மனிதர்கள்

### வளர்ச்சி

பிறப்பிற்கு முந்தைய உருவாக்கத்தின்போது பாலுறுப்புகள் கருவளர்ச்சியின் துவக்கத்தில் பொதுவான முன்மூலத்திலிருந்து உருவாகின்றன; பின்னர் இவை பாலின வேறுபாடு அடைந்து ஆண் அல்லது பெண் பாலுறுப்புகளாக உருவெடுக்கின்றன. வை நிறப்புரியில் உள்ள **எஸ்ஆர்வை** மரபணுவும் விதையில் வரையறுத்துள்ள காரணியும் இந்த வேறுபாட்டை தீர்மானிக்கின்றன. இவை இல்லாதவிடத்து பாலுறுப்புகள் சூலகங்களில் தொடர்ந்து வளர்கின்றன.
மற்றும் பெண்குறி வெளிப்புற தோற்றம்.]]
பின்னதாக, உருபெற்ற கருவின் சூலகங்களும் விந்தகங்களும் தயாரிக்கும் இயக்குநீர்கள் தொடர்ந்து உள்ளக, வெளிப்புற பாலுறுப்புகளின் வளர்ச்சியைத் தீர்மானிக்கின்றன. கருவுருவின் துவக்க கால பாலுறுப்புகள் இருபாலருக்கும் அடிப்படையில் பெண்ணின் பாலுறுப்புக்களை போலவே இருக்கும்: நடுவில் சிறு புடைப்புடன் கூடிய இரண்டு "சிறுநீர்சனனிக்குரிய மடிப்புகளும்" அந்த புடைப்பிற்குப் பின்னால் சிறுநீர்வழியும் காணப்படும். கருவுருவிற்கு விந்தகம் இருந்து அவை ஆண்மையியக்குநீரைச் சுரந்தால், இதற்கு பாலுறுப்பு கலங்கள் வினைபுரிந்தால் வெளிப்புற சிறுநீர்சனனிக்குரிய மடிப்புகள் பெரிதாகி நடுப்புடைப்புடன் இணைந்து விரைப்பை உருவாகும்; புடைப்பு இன்னமும் பெரிதாகவும் நீளமாகவும் வளர்ந்து ஆண்குறியாகிறது. உட்புற சிறுநீர்சனனி வீக்கங்கள் வளர்ந்து ஆண்குறியைச் சுற்றி ஆண்குறி சிறுநீர்வழி உருவாகிறது.  
ஒரு பாலினத்தின் ஒவ்வொரு பாலுறுப்பிற்கும் அமைப்பொத்த எதிர் உறுப்பு மற்ற பாலினத்தில் உண்டு. பாலின வேறுபடும் முறையில் இரண்டாம் நிலை பாலின பண்பு மாற்றங்களும் அடங்கும்; மறைவிட முடி, முகத்தில் மீசை மற்றும் தாடி, பெண்களின் முலைகள் ஆகியன பருவநிலை காலத்தில் உண்டாகின்றன. மேலும் மூளையின் கட்டமைப்பிலும் சில மாற்றங்கள் ஏற்படுகின்றன; இவை, முழுமையாக இல்லாவிடினும், நடத்தையில் தாக்கங்களை ஏற்படுத்துகின்றன.
*இருபால் உடல்* என்பது ஆண்,பெண் குறிகளின் வளர்ச்சியில் இடைப்பட்ட நிலையாகும். குழந்தை பிறந்தவுடனேயே பெற்றோர்களுக்கு பாலின குறிகளை மாற்றுவதா வேண்டாமா என்ற கடினமான முடிவெடுக்க வேண்டிய கட்டாயம் ஏற்படுகின்றது. சில பெற்றோர்கள் தங்கள் மருத்துவரை முடிவெடுக்க விட்டு விடுகிறார்கள். அவர்கள் மாற்ற முனைந்தால் குழந்தையின் பாலின அடையாளத்திற்கேற்ற பாலுறுப்பைத் தேர்ந்தெடுப்பதில் 50% வாய்ப்பே உள்ளது. எனவே தவறாக முடிவெடுத்தால் வளர்ந்தபிறகு திருநங்கை/திருநம்பியாக வாய்ப்பு உண்டு. இது அவர்களது வாழ்க்கையில் பெரும் தாக்கங்களை ஏற்படுத்தும்.  
*இருபால் உடல்* என்பது ஆண், பெண் குறிகளின் வளர்ச்சியில் இடைப்பட்ட நிலையாகும். குழந்தை பிறந்தவுடனேயே பெற்றோர்களுக்கு பாலின குறிகளை மாற்றுவதா வேண்டாமா என்ற கடினமான முடிவெடுக்க வேண்டிய கட்டாயம் ஏற்படுகின்றது. சில பெற்றோர்கள் தங்கள் மருத்துவரை முடிவெடுக்க விட்டு விடுகிறார்கள். அவர்கள் மாற்ற முனைந்தால் குழந்தையின் பாலின அடையாளத்திற்கேற்ற பாலுறுப்பைத் தேர்ந்தெடுப்பதில் 50% வாய்ப்பே உள்ளது. எனவே தவறாக முடிவெடுத்தால் வளர்ந்தபிறகு திருநங்கை/திருநம்பியாக வாய்ப்பு உண்டு. இது அவர்களது வாழ்க்கையில் பெரும் தாக்கங்களை ஏற்படுத்தும்.  
வலிமையான பாலினத் தேர்வு பாலுறுப்புகளின் கட்டமைப்பையும் செயற்பாடுகளையும் கட்டுப்படுத்துவதால் மற்ற உறுப்புக்களை விட இவை விரைவாக வளர்கின்றன.
# ஜலச்சாயம் (திரைப்படம்)

***ஜலச்சாயம்*** 2010-ம் ஆண்டு வெளிவந்த மலையாளத் திரைப்படமாகும்.. சதீஷ் கலத்திள் இயக்கத்தில் தி பீப்பில்ஸ் பிலிம்ஸ் தயாரிப்பு நிறுவனத்தின் தயாரிப்பில் வெளியானது.
# ஜலச்சாயம் (திரைப்படம்)

## நடிப்பு

- பாபுராஜ் புத்துர்
- பி.ஜெயகிருஷ்ணன்
- கிரிபா
- ரமாதேவி
- முல்லனேழி
- பிரசன்னா பாலன்
- பேபி நிமிஷா,
- பேபி லக்ஷ்மி
- நவின் கிருஷ்ணா
- கே.பி. உன்னித்தன்
# புரூஸ் லீ - தி ஃபைட்டர்

**புரூஸ் லீ - தி ஃபைட்டர்** (***Bruce Lee - The Fighter*** (***புரூஸ் லீ *** என்றும் அறியப்படுகிறது) என்பது 2015 ஆண்டைய இந்திய தெலுங்கு அதிரடி நகைச்சுவை திரைப்படமாகும். இப்படத்தை ஸ்ரீனு வைதிலா இயக்கியுள்ளார். படத்தில் ராம் சரண் மற்றும் ராகுல் பிரீத்தீ சிங் ஆகியோர் முதன்மைப் பாத்திரங்களில் நடித்துள்ளனர். படத்தை டிவிவி தனய்யா தனது டிவிவி எண்டர்டெயின்மெண்ட் பதாகையின்கீழ் தயாரித்துள்ளார். கோனா வெங்கட் மற்றும் கோபிமோகன் ஆகியோர் படத்தின் திரைக்கதை மற்றும் உரையாடல்களை எழுத, வேட்லா திரைக்கதையை எழுதியுள்ளார். தமன் படத்திற்கான பின்னணி இசையமைத்துள்ளார். மனோஜ் பரமஹம்சா படத்திற்கான ஒளிப்பதிவை மேற்கொண்டார். இப்படம் இந்தி, மலையாளம், தமிழ் ஆகிய மொழிகளில் மொழிமாற்றம் செய்யப்பட்டது தமிழில் புரூஸ்லீ 2 என்ற பெயரில் வெளியிடப்பட்டது.
# புரூஸ் லீ - தி ஃபைட்டர்

## கதை

புரூஸ் லீ யை முன்மாதிரியாகக் கொண்டு திரைப்படங்களில் கதாநாயகர்களுக்கு மாற்றாக ஆபத்தான காட்சிகளில் நடிக்கும் கார்த்திக் ( ராம் சரண் தேஜா) தன் குடும்பத்துக்காக உழைப்பவர். அவரது அக்காவுக்காக அவரது படிப்பை தியாகம் செய்தவர். அவளை மாவட்ட ஆட்சியர் ஆக்க வேண்டுமென்பது அவரது லட்சியம். அதற்காக கடுமையாக உழைக்கிறார்.  
அதே நேரம், காவல்துறை அதிகாரி வேடத்தில் இருக்கும் கார்த்திக்கை, உண்மையான காவலர் என தவறாக கருதும் ரியா ( ராகுல் ப்ரீத்தீசிங்), போலி மது, போலி மருந்து, கருப்பு பணக் கிடங்கு உள்ளிட்ட குற்றங்கள் நடக்கும் இடங்களுக்கு கார்த்திக்கை வரவழைக்கிறார் அங்கு கார்திக்கும் அதிரடிகளை செய்கிறார். அதனால், தீபக் ராஜ் (அருண் விஜய்) அவரது தந்தை தொழில் அதிபர் சம்பத்த் (ஜெயராஜ்) ஆகியோரின் பகையை சம்பாதிக்கிறார்.  
இதற்கிடையில் கார்திக்கின் முதலாளி மகனுக்கும் கார்திக்கின் அக்காவுக்கும் நிச்சயம் நடந்து முடிகிறது. ரியாவின் தந்தை காவல்துறையில் உயர் அதிகாரியாக இருப்பவர் ஆவார். அவர் கார்திக் காவலர் இல்லை என்றாலும் அவரின் அத்தனை நடவடிக்கையையும் பார்த்து, அவர்களின் காதலுக்கு ஒப்புதல் அளிக்கிறார். மேலும் மிகப்பெரிய இரகசிய நடவடிக்கை ஒன்றை அவரிடம் ஒப்படைக்கிறார். அது என்ன அதை ஏன் கார்திக்கிடம் ஒப்படைத்தார்? என்பதே கதையின் இறுதிப் பகுதி.
# புரூஸ் லீ - தி ஃபைட்டர்

## நடிகர்கள்

- ராம் சரண் - கார்த்திக் என்னும் புரூஸ் லீ / ஐபி அலுவலர் விக்ரம் குமார்
- அருண் விஜய் - தீபக்ராஜ்
- ராகுல் பிரீத்தீ சிங் - ரியா பரத்வாஜ்
- கிரிதி கர்பந்தா - காவியா
- நதியா - வசுந்திரா (ஜெயராஜின் இரண்டாவத் மனைவி)
- சம்பத் ராஜ் - ஜெயராஜ்
- பிரம்மானந்தம் - சுசுகி சுப்பிரமணியம் என்கிற பீட்டர் என்கிற பகோடி என்கிற துகாராம்
- அலி - பிகே
- ஜெயபிரகாஷ் ரெட்டி - டேஞ்சரஸ் டேவிட் மற்றும் காவல் ஆய்வாளர் ஜி. ராம்ஜி (இரட்டை வேடம்)
- பவித்ரா லோகேஷ் - கார்த்திக் மற்றும் காவியாவின் தாயார்
- திஸ்கா சோப்ரா - மாளினி (ஜெயராஜின் முதல் மனைவி)
- முகேஷ் ரிசி - ஐபி தலைவர் பரத்வாஜ்
- ராவ் ரமேஷ் - ராமச்சந்திர ராவ் (புரூஸ்லீயின் தந்தை)
- தனிகில்லா பரணி - ரவியின் தந்தை மற்றும் ராமச்சந்திர ராவின் அண்ணன்
- சாயாஜி சிண்டே - ஆணையர் மார்தாண்ட்
- பிராம்ஜி - 'பிளாக்பஸ்டர்' பிராம்ஜி
- ரவி பிரகாஷ் - ரவி (புரூஸ்லீயின் பெரியப்பா மகன்)
- கிருஷ்ண முரளி - ஜெயராஜின் தனி உதவியாளர்
- சப்தகிரி - புரூஸ்லீயின் நண்பர்
- வெண்ணிலா கிஷோர் - உகாண்டா யுகேந்திரா, மாளினியின் தம்பி
- பிருதிவிராஜ் - ரத்னம், வசுந்திராவின் தனி உதவியாளர்
- அமிதாஷ் பிரதான் - ராகுல்
- அஜாஸ் கான் - (சிறப்புத் தோற்றம்)
- நாகேந்திரபாபு - நீதிபதி ராம்கோபால் (சிறப்புத் தோற்றம்)
- சிரஞ்சீவி அவராகவே சிறப்புத் தோற்றத்தில்
# புரூஸ் லீ - தி ஃபைட்டர்

## வெளியீடு

படத்தை வெளியிட தயாரிப்பாளர் தனய்யா 2015 அக்டோபர் 15 அன்று தசராவுக்கு ஒரு வாரம் முன்னதாக வெளியிட திட்டமிட்டார், அதேசமயம் வெளியாக இருந்த மகேஷ் பாபுவின் பிரம்மோர்சவம் மற்றும் நந்தமூரி பாலகிருஷ்ணா நடித்த 99வது படமான டிக்டாடோர் ஆகிய படங்களுடன் மோதும் விதத்தில் இது இருந்தது. கிரேட் இந்தியா பிலிம்சுக்கு 2015 சூலை நடுப்பகுதியில் வெளிநாட்டு விநியோக உரிமைகள் வழங்கப்பட்டன. அசல்படம் மற்றும் இந்தி மொழிமாற்றுப் படம் ஆகியவற்றின் தொலைக்காட்சி ஒளிபரப்பு உரிமங்களை ஜீ தொலைக்காட்சியால் வாங்கப்பட்டன. ஜீ மியூசிக் திரைப்படத்தின் இசை உரிமைகளை வாங்கியது. 2015 செப்டம்பர் 8 அன்று தனய்யா படத்தின் வெளியீட்டு தேதியை 2015 அக்டோபர் 16 என உறுதிப்படுத்தினார் உறுதிப்படுத்தினார். ஒரு சில சண்டைக் காட்சிகளின் காரணமாக, இந்த திரைப்படத்துக்கு "யு / ஏ" சான்றிதழை பிராந்திய திரைப்பட தணிக்கைத் துறையால் அளிக்கப்பட, பின்னர் இந்தியத் திரைப்படத் தணிக்கை குழுவால் அதற்கு பதிலாக "யு" சான்றிதழ் வழங்கப்பட்டது.
# புரூஸ் லீ - தி ஃபைட்டர்

## வெளியீடு

### வரவேற்பு

இந்தப் படம் விமர்சகர்களிடமிருந்து சராசரி விமர்சனங்களைப் பெற்றது.
# அகஸ்டா, லேடி கிரிகோரி

**இசபெல்லா அகஸ்டா** என்கிற லேடி கிரிகோரி(15 மார்ச் 1852 - 22 மே 1932) ஒரு ஐரிஷ் நாடக கலைஞர், நாட்டுப்புற கலைஞர் மற்றும் நாடக நிர்வாகி ஆவார். வில்லியம் பட்லர் ஈட்ஸ் மற்றும் எட்வர்ட் மார்டின் ஆகியோருடன் அவர் ஐரிஷ் இலக்கிய நாடக அரங்கத்தையும் அபே தியேட்டரையும் நிறுவினார், மேலும் இரண்டு நிறுவனங்களுக்கும் பல சிறு படைப்புகளை எழுதினார். லேடி கிரிகோரி ஐரிஷ் புராணத்திலிருந்து எடுக்கப்பட்ட கதைகள் பற்றிய பல புத்தகங்களை தயாரித்தார். பிரித்தானிய ஆட்சிக்கு நெருக்கமாக அடையாளம் காட்டிய ஒரு வகுப்பில் பிறந்த அவர், அதை எதிர்த்தார். அவரது எழுத்துக்களின் மூலம் சாட்சியமளிக்கும் கலாச்சார தேசியவாதத்திற்கு அவர் மாற்றப்பட்டார்.வாழ்நாள் முழுவதும் அயர்லாந்தில் நடக்கும் பல அரசியல் போராட்டங்களின் சின்னமாக இருந்ததார்.லேடி கிரிகோரி முக்கியமாக ஐரிஷ் இலக்கிய மறுமலர்ச்சிக்கு பின்னால் பணிபுரிந்தார். கவுண்டி பாலேவில் உள்ள லேடி கிரிகோரி முக்கியமாக ஐரிஷ் இலக்கிய மறுமலர்ச்சிக்கு பின்னால் பணிபுரிந்தார். கவுண்டி பாலேவிலிருக்கும் கூல் பார்க்கில் உள்ள அவரது வீட்டிற்கு மறுமலர்ச்சி நபர்களை வழிநடத்தும் ஒரு முக்கிய கூட்டம் கூடும் இடமாக இருந்தது. மற்றும் அபேயின் குழுவில் உறுப்பினராக பணிபுரிந்த அவரது ஆரம்பகால பணி அவருடைய தியேட்டரின் வளர்ச்சிக்கான அவரது படைப்புசார் எழுத்துகளில் முக்கியமானது. லேடி கிரிகோரியின் இலட்சியத்தை அரிஸ்டாட்டில் இருந்து எடுத்துக் கொண்டார்: "புத்திசாலித்தனமாக சிந்திக்க, ஆனால் சாதாரண மக்களைப் போலவே தன்னை வெளிப்படுத்துவது." ஆகும்.
# அகஸ்டா, லேடி கிரிகோரி

## ஆரம்பகட்ட வாழ்க்கை

கிரிகோரி ஆங்கிலோ-ஐரிஷ் ஜாம்பல் குடும்ப பெர்ஸெஸின் இளைய மகளாக காக்வேயில் உள்ள ராக்ஸ்பாரோவில் பிறந்தார். அவரது தாய் ஃபிரான்சஸ் பாரி, விஸ்குட் குய்லமோர் மற்றும் அவருடைய குடும்பத்தின் வீட்டான ராக்ஸ்பாரோ ஆகியோருடன் தொடர்பு கொண்டிருந்தார்.கோர்ட் மற்றும் லாகிரியாவிற்கு இடையே அமைந்துள்ள 6,000 ஏக்கர் (24 கிமீ²) வீடு பிரதான வீட்டிற்கு பின்னர் ஐரிஷ் உள்நாட்டுப் போரின்போது எரிந்தது. அவர் வீட்டில் படித்தார்.மேலும் அவரது எதிர்கால வாழ்க்கை குடும்பம் செவிலியர் (அதாவது பராமரிப்பாளர்) மேரி ஷெரிடன் ஒரு கத்தோலிக்கர் மற்றும் ஒரு சொந்த ஐரிஷ் பேச்சாளர் ஆகியோரால் கடுமையாக பாதிக்கப்பட்டார்.அவர் அகஸ்டா இளம் உள்ளூர் வரலாற்று மற்றும் புராணங்களில் அறிமுகப்படுத்தினார்.1880 ஆம் ஆண்டு மார்ச் 4 ஆம் தேதி, டப்ளின், செயின்ட் மத்தியாஸ் சர்ச்சில், கோர்ட் அருகே கோலார் பார்க் என்ற இடத்தில் வில்லியம் ஹென்றி கிரிகோரியை மணந்தார். 35 வயதாக இருந்த சர் வில்லியம், தற்போது இலங்கை ஆளுநராக தனது பதவியில் இருந்தே ஓய்வு பெற்றிருந்தார். இவர் தற்போது கவுண்டி கால்வாவுக்கு நாடாளுமன்ற உறுப்பினராக பணியாற்றினார். அவர் பல இலக்கிய மற்றும் கலை நலன்களுடன் நன்கு பயிற்றுவிக்கப்பட்ட ஒரு மனிதராக இருந்தார்.மேலும் கோலால் பார்க் வீட்டில் ஒரு பெரிய நூலகம் மற்றும் விரிவான கலை சேகரிப்பைக் கொண்டிருந்தது. அதில் இருவரும் ஆராய்ந்து பார்க்க ஆர்வமாக இருந்தனர். ராபர்ட் பிரவுனிங், லார்ட் டென்னிசன், ஜான் எவெரெட் மில்லாய்ஸ் மற்றும் ஹென்றி ஜேம்ஸ் உள்ளிட்டோர் பல முன்னணி இலக்கிய மற்றும் கலைஞர்களால் அடிக்கடி வந்த வாராந்திர சௌகரியங்களை கொண்ட ஒரு அவர் வீட்டில் லண்டனில் இருந்தார். அவர்களது ஒரே குழந்தை ராபர்ட் கிரிகோரி 1881 ஆம் ஆண்டில் பிறந்தார். முதல் உலகப் போரின் போது அவர் கொல்லப்பட்டார். டபல்யூ பி ஈட்ஸ் இன் கவிதைகள் "ஐரிஷ் ஏர்மேன் ஃபோரெய்ஸ் ஹிஸ் டெத்", "இன் மெமரி ஆஃப் மேஜர் ராபர்ட் கிரிகோரி" மற்றும் "ஷெப்பர்ட் மற்றும் கூத்டெட்" ஆகியவை அடங்கும்.
# அகஸ்டா, லேடி கிரிகோரி

## இறப்பு

அபே குழுவிடம் இருந்து ஓய்வு பெற்றபோது லேடி கிரிகோரி கால்வேயில் வாழ்ந்து வந்தார். டப்ளினில் தொடர்ந்து வருகை தந்திருந்தாலும். 1927 ஆம் ஆண்டில் கோட் பார்க் வீட்டை டெஸ்னென்னும் ஐரிஷ் வனவியல் ஆணையத்திற்கு விற்கப்பட்டது. லேடி கிரிகோரி வாழ்க்கை வரலாற்றை தக்க வைத்துக் கொண்டது. அவரது கால்வே வீட்டானது ஐரிஷ் இலக்கிய மறுமலர்ச்சி தொடர்பான எழுத்தாளர்களுக்கான ஒரு முக்கிய மையமாக இருந்து வந்தது. மேலும் இது அவரது ஓய்வுக்குப் பின்னர் தொடர்ந்தது. வீட்டின் அடித்தளத்தில் இருந்த ஒரு மரத்தில், சிங்கின்,யீட்ஸ் மற்றும் அவரது கலைஞர் சகோதரர் ஜாக், ஜார்ஜ் மூர், சீன் ஓ'சேஸி, ஜார்ஜ் பெர்னார்ட் ஷா, காத்ரீன் டியான் மற்றும் வயலட் மார்ட்டின் ஆகியவர்களின் செதுக்கப்பட்ட எழுத்துக்களை இன்னமும் பார்க்க முடியும். "செவன் வூட்ஸ்", "கூல் பார்க், 1929" மற்றும் "கூல்", "கூல் அட் தி வைல்டு ஸ்வேன்", "நான் கூல் இல் ஏழு வனங்களில் நடந்தேன்" என கூல் பற்றிய ஈட்ஸ் ஐந்து கவிதைகளை எழுதினார்.பாலேவில் இருக்கும் கூல் பார்க்கிள் உள்ள தன் வீட்டில் 1931 ஆண்டு மார்பக புற்றுநோயால் 80 வயதில் இறந்துவிட்டார். " வாழும் சிறந்த அயர்லாந்து வீரர் " என்று ஷா ஒருமுறை வர்ணித்த லேடி கிரிகோரி, போஹேமோர், கவுண்டி கால்வேவில் உள்ள புதிய கல்லறையில் புதைக்கப்பட்டார். அவரது மரணத்திற்கு மூன்று மாதங்களுக்கு பின்னர் கூல் பார்க் இன் முழு உள்ளடக்கமும் ஏலமிடப்பட்டது. மேலும் 1941 இல் வீடு வீழ்த்தப்பட்டது. அவரது வாழ்நாளில் அவரது நாடகங்களில் அவரது நாடகங்களுக்கு ஆதரவாக நடிக்கவில்லை.இப்பொழுதும் அரிதாகவே நிகழ்கின்றன.20 வயதில் முதல் மூன்று தசாப்தங்களில் ஐரிஷ் இலக்கிய வரலாற்றைப் பற்றிய தகவல் நிறைந்த ஆதாரங்களை அளித்து தனது வயதுவந்தோரின் வாழ்நாளில் பெரும்பகுதியை வைத்திருந்த பல டைரிகள் மற்றும் பத்திரிகைகள் வெளியிடப்பட்டுள்ளன.
# பாக்கித்தான் வரலாறு

**பாக்கித்தானின் வரலாறு** தற்கால பாக்கித்தான் அடங்கியுள்ள நிலப்பகுதியின் வரலாறு ஆகும். இந்திய சுதந்திரத்திற்கு முன் **பாலகிருஸ்தானம்** என்ற பழமைவாத பெயர் காலப்போக்கில் மறுவி *பால்கிஸ்தான்* மற்றும் தற்போது **பாகிஸ்தான்** ஆக மாறியது. மேலும் மூவாயிரம் ஆண்டுகளுக்கும் மேலாக இப்பகுதியில் மாந்தர் வாழ்ந்து வந்துள்ளனர், உலகின் முதன்மையான நாகரிகங்களில் ஒன்றான சிந்துவெளி நாகரிகம் இங்கு தழைத்துள்ளது. நடு ஆசியாவை இந்தியத் துணைக் கண்டத்துடனும் கிழக்குடனும் இணைத்த சிந்துவெளி வழியாகச் சென்ற வணிக வழிகள் கிரேக்கம், மங்கோலியா போன்ற பலநாடுகளிலிருந்து மக்களை ஈர்த்தது பல ஏகாதிபத்திய சக்திகள், கடைசியாக பிரித்தானியப் பேரரசு இங்கு ஆட்சி புரிந்துள்ளன.  
பாக்கித்தானியர் அரப்பா, ஆரியர், பெர்சியர், கிரேக்கர், சகர்கள், பார்த்தியன், குசான், ஹெப்தலைட்டுகள், அராபியர், துருக்கியர், ஆப்கானித்தவர், மற்றும் மொகலாயப் பாரம்பரியத்தை உள்வாங்கியவர்கள்.
# பாக்கித்தான் வரலாறு

## வரலாற்றுக் காலத்திற்கு முன்

### பழங்கற்காலம்

பசணாபின் மேற்புறமுள்ள ரிவாத் பழங்கற்கால களமாகும். இங்குள்ள தொல்லியல் களம் 55 ஏறத்தாழ 45,000 ஆண்டுகளுக்கு முந்தியதாக கண்டறியப்பட்டுள்ளது. சோவனிக கலாசாரம் முற்பகுதி பழங்கற்காலத்திய தொல்லியல் பண்பாட்டைக் கொண்டுள்ளது. சாஜியும் அலியும் தழும்பழி காலத்தவை. தற்போதைய இஸ்லாமாபாத்/இராவல்பிண்டி அமைந்துள்ள சிவாலிக் மலைகளில் உள்ள சோவானிகப் பள்ளத்தாக்கை அடுத்து இது சோவானிக கலாசாரம் எனப் பெயரிடப்பட்டுள்ளது. இந்த கலாசாரம் தழைத்த இராவல்பிண்டியிலிருந்து தொலைவில் சோவன் ஆற்றின் வளைவில் உள்ள ஆதியலா, காசலா சிற்றூர்களில் நூற்றுக்கணக்கான கூர்மைத்தீட்டிய கல்லாயுதங்கள் கிடைத்துள்ளன. இருப்பினும் இங்கு அக்காலத்திய மனித எலும்புக்கூடுகள் எதுவும் கிடைக்கவில்லை.
# பாக்கித்தான் வரலாறு

## வரலாற்றுக் காலத்திற்கு முன்

### புதுக்கற்காலம்

மெஹெர்கர் முதன்மையான புதிய கற்காலக் களமாகும்; இது 1974இல் கண்டறியப்பட்டது. இங்கு வேளாண்மையும் கால்நடை வளர்ப்பும் இருந்தமைக்கானச் சான்றுகள் கிடைத்துள்ளன. பல் வைத்தியமும் நடைபெற்றுள்ளது. வானிலை மாற்றங்கள் தொடங்கின; பொது ஆழி 2600க்கும் 2000 க்கும் இடையே இப்பகுதி மிகவும் வறண்டதால் இங்கிருந்து மக்கள் சிந்துச் சமவெளிக்கு இடம் பெயர்ந்தனர். இங்கு புதிய நாகரிகம் துவக்கநிலையில் வளர்ந்து வந்தது.
# பாக்கித்தான் வரலாறு

## வரலாற்றுக் காலத்திற்கு முன்

### சிந்துவெளி நாகரிகம்

சிந்து ஆற்றுப்பகுதியில் வெண்கலக் காலம் ஏறத்தாழ பொதுஆழி 3300&nbsp;இல் சிந்துவெளி நாகரிகமாக வளர்ந்தது. பண்டைய எகிப்துடனும் மெசொப்பொத்தேமியாவுடனும் இது பழைய உலகின் மூன்று துவக்ககால நாகரிகங்களில் ஒன்றாக விளங்கியது. இந்த மூன்றில் மிகவும் பரந்த அளவில் 1.25 மில்லியன் கிமீ<sup>2</sup> பரப்பளவில் அமைந்திருந்தது. இந்த நாகரிகம் சிந்து ஆற்று வடிநிலத்தில் தற்போதைய பாக்கித்தானிய மாகாணங்கள் சிந்து, பஞ்சாப் and பலூசிஸ்தான் பகுதிகளில் தழைத்திருந்தது. இப்பகுதியிலிருந்த வற்றாவளமிக்க பருவமழையால் நீர் பெறும் ஆறுகளும் பருவகாலத்தில் மட்டும் பாயும் காகர் நதி உள்ளிட்டவை இப்பகுதியில் அடங்கும். தன் உச்சகாலத்தில் இந்த நாகரித்தில் ஏறத்தாழ 5 மில்லியன் மக்கள்தொகை கொண்டிருந்தது; அரபிக்கடலில் தொடங்கி தற்காலத்திய தெற்கு மற்றும் கிழக்கத்திய ஆப்கானித்தான், மற்றும் இமயமலை வரை பரவியிருந்தது. சிந்துவெளி மக்கள், அரப்பன்கள், மாழையியலில் புதிய நுட்பங்களை கண்டுபிடித்தனர்; செப்பு,வெங்கலம்,பித்தளை,ஈயம், வெள்ளீயம் தயாரித்தனர்.  
சிந்துவெளி நாகரிகத்தின் பிற்பகுதியில் மெதுவாக வீழ்ச்சியடையலாயிற்று. பொதுஆழி 1700&nbsp;இல், பெரும்பாலான நகரங்கள் கைவிடப்பட்டன. இருப்பினும் இந்த நாகரிகம் திடீரென்று மறையவில்லை. இந்நாகரிகத்தின் சில கூறுகள் இன்னமும் தங்கியுள்ளன. பொதுஆழி மூன்றாம் ஆயிரவாண்டில் ஏற்பட்ட வறட்சி நகராக்கத்திற்கான தூண்டுதலாக இருந்திருக்கலாம். அதே நகராக்கத்தால் நீர்த்தட்டுப்பாடு எழுந்து நாகரிகம் அழிவதற்கும் காரணமாக இருக்கலாம். நீரின்றி மக்கள்தொகை கிழக்கு நோக்கி பரவியிருக்கலாம். சிந்துவெளி நாகரிகம் முற்றிலுமாக பொதுஆழி 1700 இல் அழிபட்டது. இருப்பினும் இந்த வீழ்ச்சிக்கான காரணங்கள் இன்னமும் அறியப்படவில்லை. அகழ்வாராய்ச்சி களங்களில் கண்ட நகர்புறத் திட்டமிடலும் சின்னங்களும் மிகுந்த நுட்பமிக்க திட்டமிடலைக் கொண்டிருந்தனர் என்பதைக் காட்டுகிறது.
# சாதி ஒழிப்பு (நூல்)

**சாதியை அழித்தொழித்தல்** (***Annihilation of Caste***) இந்தியாவில் தீண்டாமை மற்றும் சாதி அமைப்புகளை ஒழிப்பதற்காக, அம்பேத்கர் எழுதிய கட்டுரையைத் தொகுத்து, 1936ல் இந்நூல் வெளியிடப்பட்டது. இந்நூலை அம்பேத்கர் வெளியிட்டார்.
# சாதி ஒழிப்பு (நூல்)

## பின்னணி

பிரித்தானிய இந்தியா ஆட்சியில், லாகூரில் செயல்பட்டுக் கொண்டிருந்த *'சாதிய அமைப்பு ஒழிப்புச் சங்கத்தின் *(Society for the Abolition of Caste system)'' செயலாளர், அம்பேத்கருக்கு 12 டிசம்பர் 1935ல் எழுதிய கடிதத்தில், 1936ல் சாதிய அமைப்பு ஒழிப்புச் சங்கத்தின், லாகூர் மாநாட்டில், இந்தியாவில் சாதிய அமைப்பு எனும் தலைப்பில் அம்பேத்கரை உரையாற்ற வேண்டினர்.  
ஆனால் அம்பேத்கர் தனது கட்டுரையில் ஒரு சொல்லைக் கூட மாற்ற இயலாது என பதில் கடிதம் அனுப்பினார்.
இதனை கவனமாக கருத்தில் கொண்ட, மாநாட்டு விழாக் குழுவினர், சாதிய அமைப்பு ஒழிப்பு மாநாட்டையே ரத்து செய்து விட்டு, அம்பேத்கருக்கு அனுப்பட்ட, அழைப்புக் கடிதத்தையும் திரும்பப் பெற்றனர்.  
இந்நூலில் அம்பேத்கர், இந்து சமயத்தில் காலம்காலமாக வழக்கத்தில் உள்ள வர்ணாசிரம தர்மத்தையும்; பழமையான இந்து சாத்திரங்களையும் மிகக் கடுமையாக சாடியிருந்தார்.
# சாதி ஒழிப்பு (நூல்)

## நூல் குறித்த காந்தியின் விமர்சனம்

அம்பேத்கர் எழுதிய சாதியை அழித்தொழித்தல் நூலுக்கு, சூலை 1936ல், ஹரிஜன் எனும் வாரந்திர செய்தி இதழில் **நியாய நிருபணம்** எனும் தலைப்பில், அம்பேத்கருக்கு மறுப்புக் கடிதம் எழுதியிருந்தார்.
<blockquote>The readers will recall the fact that Dr. Ambedkar was to have presided last May at the annual conference of the Jat-Pat-Todak Mandal of Lahore. But the conference itself was cancelled because Dr. Ambedkar's address was found by the Reception Committee to be unacceptable. How far a Reception Committee is justified in rejecting a President of its choice because of his address that may be objectionable to it is open to question. The Committee knew Dr. Ambedkar's views on caste and the Hindu scriptures. They knew also that he had in unequivocal terms decided to give up Hinduism. Nothing less than the address that Dr. Ambedkar had prepared was to be expected from him. The committee appears to have deprived the public of an opportunity of listening to the original views of a man, who has carved out for himself a unique position in society. Whatever label he wears in future, Dr. Ambedkar is not the man to allow himself to be forgotten.</blockquote>  
அம்பேத்கர் எழுதிய *Annihilation of Caste* எனும் நூலை பெரியார் ஈ. வெ. இராமசாமி 1937ல் தமிழில் மொழிபெயர்த்து வெளியிட உதவினார்.
# கலசப்பாக்கம் வட்டம்

**கலசப்பாக்கம் வட்டம்**, தமிழ்நாட்டின் திருவண்ணாமலை மாவட்டத்தின் 12 வருவாய் வட்டங்களில் ஒன்றாகவும் மற்றும் ஆரணி வருவாய் கோட்டத்தின் கீழ் உள்ள 4 வட்டங்களில் ஒன்றாகவும் அமைந்துள்ளது. . இவ்வருவாய் வட்டம் போளூர் வட்டத்தின் சில வருவாய் கிராமங்களைக் கொண்டு, மே, 2012ல் தோற்றுவிக்கப்பட்டது. இவ்வருவாய் வட்டத்தின் தலைமையிடம் கலசப்பாக்கம் ஆகும். கலசப்பாக்கம் வட்டம் 52 வருவாய் கிராமங்கள் கொண்டது.  
கலசப்பாக்கம் வருவாய் வட்டத்தில் கலசப்பாக்கம் (சட்டமன்றத் தொகுதி) மற்றும் கலசப்பாக்கம் ஊராட்சி ஒன்றியம் அமைந்துள்ளது.  
இந்த வட்டத்தில் கலசப்பாக்கம், கடலாடி, கேட்டவரம்பாளையம் ஆகிய குறுவட்டங்கள் அமைந்துள்ளது.
# கலசப்பாக்கம் வட்டம்

## அமைவிடம்

கலசப்பாக்கம் வட்டத்தின் கிழக்கில் சேத்துப்பட்டு வட்டம் மற்றும் கீழ்பெண்ணாத்தூர் வட்டங்களும், மேற்கில் ஜமுனாமரத்தூர் வட்டம், வடக்கில் போளூர் வட்டம், தெற்கில் திருவண்ணாமலை வட்டம் மற்றும் செங்கம் வட்டங்களும் எல்லைகளாக உள்ளது.  
திருவண்ணாமலைக்கு வடக்கே 30 கி.மீ. தொலைவிலும், சென்னையிலிருந்து 175 கி.மீ. தொலைவிலும்; வேலூரிலிருந்து 58 கி.மீ. தொலைவிலும் கலசப்பாக்கம் உள்ளது.
# கலசப்பாக்கம் வட்டம்

## மக்கள்தொகையியல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 1,40,301 ஆகும். அதில் 69,150 ஆண்களும், 71,151 பெண்களும் உள்ளனர் 43566 குடும்பங்கள் கொண்ட இவ்வட்ட மக்கள்தொகையில் 85.1% கிராமப்புறங்களில் வாழ்கின்றனர்.
# தி கால் (2013 திரைப்படம்)

**தி கால்** (***The Call***) என்பது 2013ஆண்டையஅமெரிக்கஉளவியல், திரில்லர், திகில், குற்றவியல் திரைப்படம்ஆகும்.படத்தை பிராட் ஆண்டர்சன் இயக்க, ரிச்சர்டு டி 'ஒவிடியோ எழுதியுள்ளார்.இந்தப்படத்தில் கேசி வெல்சன் என்ற பாத்திரத்தில் அபிகேல் பிரெஸ்லின் நடித்துள்ளார், இவர் தொடர்கொலைக்காரனால்கடத்தப்பட்டஓர் இளம்பெண்ணாகவும்,ஹாலே பெர்ரிஒரு9-1-1அவசரஉதவி தொலைபேசி சேவையில் பணியாற்றும்பெண்ணான ஜோர்டன் டர்னராகவும் நடித்துள்ளார்.மேலும்மோரிஸ் செஸ்ட்நட், மைக்கேல் எக்க்யூண்ட், மைக்கேல் இம்பீரியோலி, டேவிட் ஓங்குகாஆகிய நட்சத்திரங்களும் இப்படத்தில் நடித்துள்ளனர்.இதன் கதையானதுதுவக்கத்தில் ஒரு தொலைக்காட்சித் தொடருக்காகஉருவாக்கப்பட்டது என்று கருதப்பட்டுகிறது, ஆனால் டி'ஓவிடியோ அதை ஒரு திரைப்படமாகமீண்டும்மாற்றி எழுதியுள்ளார்.படத்தின்படப்பிடிப்பு பணியானது 2012சூலையில்துவங்கி, 25நாட்கள்செலவிடப்பட்டன,படத்தின் அனைத்து காட்சிகளும் கலிபோர்னியாவில், முக்கியமாக பர்பாங் மற்றும் சாண்டா கிளரிட்டாவில் படம் பிடிக்கப்பட்டன.  
2013 பெப்ரவரி 26 ஆம்நாள் ரீஜல் சவுத் பீச் திரையரங்கில் நடத்தப்பட்ட மகளிர் சர்வதேச திரைப்பட விழாவில் *தி கால்*திரைப்படம் திரையிடப்பட்டது. படத்தை டிராஸ்டார் பிக்சர்ஸ் 2013 மார்ச் 15 அன்று திரையரங்குகளில் வெளியிட்டது.பல விமர்சகர்களால் உயர் கருத்தாக கருதப்பட்ட இந்த திரைப்படம் வணிகரீதியான வெற்றியை நிரூபித்தது, $ 13 மில்லியன் டாலர்மதிப்பில்தயாரிக்கப்பட்டஇப்படம், $ 68 மில்லியனுக்கும் மேல் வசூலித்தது. டீன் சாய்ஸ் விருதுகளில்நாடகத் திரைப்பட நடிகைக்கான விருதுக்கும், பிஈடி விருதுகளில் சிறந்த நடிகைக்கானவிருதுக்கும்ஹாலே பெர்ரி பரிந்துரைக்கப்பட்டார். அதே நேரத்தில் திரைப்படமானது விமர்சகர்களிடமிருந்து கலவையான விமர்சனங்களைப் பெற்றது.ஆனால் பெர்ரி மற்றும் ப்ரெஸ்லின்நடிப்பையும் திரைப்படத்தின்புதிரை (சஸ்பென்ஸ்) பாராட்டினார்.
# தி கால் (2013 திரைப்படம்)

## கதை

ஜோர்டன் டர்னர் (ஹாலே பெர்ரி) ஒரு 911 அவசர உதவி மைய தொலைபேசி பணியாளராக வேலைசெய்கிறார். அவருக்கு ஒரு நாள் இலியா ஒரு பெண்ணிடம் இருந்து அழைப்பு வருகிறது. அவள் தன்னுடைய வீட்டிற்குள் மர்ம நபர் ஒருவர் நுழைய முயல்வதாக அச்சமுற்று பேசுகிறாள். அவளுடன் ஜோர்டன் பேசிக் கொண்டிருக்கும் போதே அந்த மர்ம நபர் கண்ணாடியை உடைத்து வீட்டிற்குள் புகுந்து விடுகிறான்.  
ஜோர்டன் தொலைபேசியில் இலியாவிடம் மாடிக்கு போய், படுக்கை அறையில் கட்டிலுக்கு அடியில் படுத்துக்கொள் என்று ஆலோசனைகளைத் தந்தபடி அவளுக்கு நம்பிக்கை ஊட்டியபடி இருக்கிறார். இலியாவும் அப்படியே செய்கிறாள். உள்ளே புகுந்த அந்த மர்ம மனிதன் வீடிடல் யாரும் அகப்படாததைத் தொடர்ந்து, கிளம்ப எத்தனிக்கின்றான். அந்த நேம்பார்த்து இவியா செல்பேசிக்கும் ஹல்லி தொலைபேசிக்கும் இடையிலான தொடர்பு துண்டிக்கப்படுகிறது. இதனால் பதற்றம் அடையும் ஹல்லி சிநிதிக்காமல் இலியாவின் செல்பேசியை அழைத்துவிடுகிறார். இந்த செல்பேசி ஒலித்து, கட்டிலுக்கு அடியில் பதிங்கியவளைக் கொலைகாரனுக்குக் காட்டிக் கொடுத்துவிடுகிறது. இலியாவை கொலைகாரன் பிடித்து வெளியே இழுத்து செல்பேசியை வாங்கி ஜோர்டனிடம் பேசுகிறான், அந்தப் பெண்ணை எதுவும் செய்யாவேண்டாம் என்று ஜோர்டன் அவனிடம் கெஞ்சுகிறாள். ஆனால் அவன் *அல்ரெடி டன்* என்று சொல்லி தொடர்பைத் துண்டிக்கிறான். மறு நாள் அந்த பெண் சடலமாக மீட்கபடுகிறாள். இதனாள் அந்த பெண்ணின் சாவுக்கு தானே காரணம் என்று ஜோர்டன் குற்ற உணர்ச்சிக்கு ஆளாகி வருந்துகிறார்.  
ஆறு மாதம் கழித்து ஒரு பொண்ணிடம் இருந்து திரும்பவும் ஒரு பதட்டமான அழைப்பு 911க்கு வருகிறது. அந்த அழைப்பை ஜோர்டன் ஏற்று பேசுகிறார். வணிக வளாகத்துக்கு அருகில் தன் கடத்தப்பட்தாகவும் தான் ஒரு மகிழுந்தில் இருப்பதாகவும் கூறுகிறாள். ஆறு மாசத்துக்கு முன்னர் இறந்த பொண்ணைப் போல இந்தப் பொண்ணை இறக்க விடக்கூடாது என்று மிக எச்சரிக்கையாக ஜோர்டன் செயல்படுகிறார். இந்தமுறை ஜோர்டன் தன் முயற்சியில் வெற்றி பெற்று அந்த பெண்ணை காப்பாற்றினாரா ? என்பதே கதையின் முடிவு.
# சமன்பாட்டைத் தீர்த்தல்

to solve the equation <math>f(x)=0</math> என்ற சமன்பாட்டின் தீர்வு காணும் நியூட்டன்-ராப்சன் முறைக்கு ஒரு எடுத்துக்காட்டு.]]
தீர்க்கப் பயன்படும் இருபடி வாய்ப்பாடு.]]
கணிதத்தில் **சமன்பாட்டின் தீர்வு காணல்** அல்லது **சமன்பாடு தீர்த்தல்** (*Equation solving*) என்பது அச்சமன்பாடு தரும் நிபந்தனையை நிறைவுசெய்யும் மதிப்புகளைக் காணும் செயலாகும். இந்த மதிப்புகள் அச்சமன்பாட்டின் "தீர்வுகள்" எனப்படும். ஒரு சமன்பாட்டின் தீர்வுகள்
அச்சமன்பாட்டைப் பொறுத்து எண்கள், சார்புகள், கணங்கள் என அமையலாம். பொதுவாக ஒரு சமன்பாடு சமன் குறிக்கு இருபுறமும் அமையும் இரு கோவைகளைக் கொண்டதாயிருக்கும்.  
தீர்வு காணும்போது ஒன்று அல்லது ஒன்றுக்கு மேற்பட்ட கட்டற்ற மாறிகள் "அறியப்படாதவை"யாகக் கொள்ளப்படுகின்றன. சமன்பாட்டிலுள்ள சமன்தன்மையை உண்மையாக்கும் மதிப்புகளை அறியப்படாத மாறிகளுக்கு கண்டுபிடிப்பதே அச்சமன்பாட்டின் தீர்வு காண்பதாகும். அதாவது சமன்பாட்டிலுள்ள அறியா மாறிகளுக்கு பதிலிடும்போது அச்சமன்பாட்டினை முற்றொருமை ஆக்கக்கூடிய கோவைகளே தீர்வுகளாகும்.
# சமன்பாட்டைத் தீர்த்தல்

## தீர்வுகாணும் முறைகள்

சமன்பாடுகளின் தீர்வுகாணும் முறைகள் பொதுவாக சமன்பாடுகளின் வகையைப் பொறுத்தது. சமன்பாட்டில் உள்ள கோவைகள் மற்றும் அறியாமாறிகள் ஏற்கக்கூடிய மதிப்புகளின் வகைக்களைப் பொறுத்து அச்சமன்பாட்டின் தீர்வுமுறை அமையும். சமன்பாடுகள் வகைகள் மிகவும் அதிகம் என்பதால் தீர்வுகாணும் முறைகளும் ஏராளமாக உள்ளன. இக்கட்டுரையில் ஒருசில குறிப்பிட்ட முறைகளே தரப்பட்டுள்ளன.  
சில வகையான சமன்பாடுகளுக்கு தீர்வுகாணக்கூடிய படிமுறைகள் கண்டுபிடிக்க முடியாமலும் இருக்கலாம்; இதற்குப் போதுமான அளவு கணித அறிவு இல்லாதது காரணமாக இருக்கலாம். சில சமன்பாடுகள் பல நூற்றாண்டு காலம் பலரது கடின உழைப்பிற்குப்பின் தீர்வு காணப்பட்டுள்ளன. 1970 இல் "ஹில்பர்ட்டின் பத்தாவது கணக்கு" தீர்க்கவே முடியாத ஒன்றென 1970 இல் நிறுவப்பட்டுள்ளது. இதேபோல் படிமுறைத்தீர்வு முறையில் விடை காணமுடியாதவையும் உள்ளன1970.  
சிலவகைச் சமன்பாடுகளின் தீர்வுக்கு, படிமுறைகள் கண்டறியப்பட்டாலும் அவை கணினி இயற்கணித முறைமைகளில் செயற்படுத்தப்படுகின்றன. சிலவகைகளுக்கு நாடியறியும் முறைகள் (heuristic method) கண்டுபிடிக்கப்பட்டாலும் அவை எல்லா சமயத்திலும் சரியான விடைகளைத் தருமென உறுதியில்லை.
# சமன்பாட்டைத் தீர்த்தல்

## முரட்டுவழித் தேடல், சோதித்துப் முயன்று தெரிதல், ஊகித்தல்

ஒரு சமன்பாட்டின் தீர்களின் கணம் முடிவுறு கணமாகக் கட்டுப்படுத்தப்பட்டால், தீர்வுகளை முரட்டுவழிமுறையில் ([Brute-force search) காணலாம். அதாவது தீர்வுகளாக இருக்கக்கூடும் என்ற மதிப்புகளை ஒவ்வொன்றாகச் சமன்பாட்டில் பதிலிட்டு சமன்பாடு நிறைவுபெறுகிறாதா இல்லையா எனக் காணலாம். பதிலிட வேண்டிய மதிப்புகளின் எண்ணிக்கை முடிவுறு எண்ணாக இருப்பினும், மிகப்பெரிய எண்ணாக இருக்கும்பட்சத்தில் அவை அனைத்தையும் பிரதியிட்டு தீர்வா இல்லையா என்ற முடிவெடுப்பதற்கு அதிகக் காலவளவும் முயற்சியும் தேவைப்படும். எனவே இது நடைமுறையில் எளிதானதல்ல.  
சிக்கல் தீர்வுகாணும் முறைகளில், சில நேரங்களில் முயன்று தெரிதல் முறை வெற்றியைத் தரலாம். ஒரு சமன்பாட்டின் வகையைக் கொண்டோ அல்லது அதே வகையிலான வேறொரு ஒத்த, ஏற்கனவே தீர்வறியப்பட்ட சமன்பாட்டின் தீர்வின் தன்மையைக் கொண்டோ அச்சமன்பாட்டின் தீர்வினை ஊகிக்கலாம். ஊகிக்கப்பட்டத் தீர்வு தவறாக இருந்தால், முதல்முறையின் ஊகத்தின் அனுபத்தினால் அடுத்தமுறை சரியான வழியில் ஊகிக்க இயலும்.
# சமன்பாட்டைத் தீர்த்தல்

## முரட்டுவழித் தேடல், சோதித்துப் முயன்று தெரிதல், ஊகித்தல்

### அடிப்படை இயற்கணிதம்

ஒரு மெய்மாறியிலமைந்த நேரியல் மற்றும் எளிய விகதமுறு சார்புகளை அடிப்படை இயற்கணிதமுறையில் தீர்க்கலாம்:  
எடுத்துக்காட்டு 1:
:<math>8x + 7 = 4x + 35 \, ,</math>
:<math>8x + 7 = 4x + 35 </math>
:<math>8x - 7x = 35 - 7 </math>
:<math>x = 28 </math>  
எடுத்துக்காட்டு 2:
:<math>\frac{4x + 9}{3x + 4} = 2 \, </math>
:<math>4x + 9 = 2 \times (3x + 4) \, </math>
:<math>4x + 9 = 6x + 8 \, </math>
:<math>4x - 6x = 8 - 9 \, </math>
:<math>- 2x = -1 \, </math>
:<math>x = \frac{1}{2} \, </math>
# சமன்பாட்டைத் தீர்த்தல்

## முரட்டுவழித் தேடல், சோதித்துப் முயன்று தெரிதல், ஊகித்தல்

### நேரியல் சமன்பாடுகளின் தொகுப்புகள்

சிறிய நேரியல் சமன்பாடுகளின் தொகுப்புகளை அடிப்படை இயற்கணித முறைகளில் தீர்க்கலாம். பெரிய தொகுப்புகள் நேரியல் இயற்கணித அடிப்படையிலமைந்த படிமுறைகளைக் கொண்டு தீர்க்கப்படுகின்றன.  
நேரியல் சமன்பாட்டுத் தொகுதிகளில் எளியவை இரு மாறிகளில் அமைந்த இரண்டு சமன்பாடுகள்:
:<math>\begin{alignat}{5}
2x &&\; + \;&& 3y &&\; = \;&& 6 & \\
4x &&\; + \;&& 9y &&\; = \;&& 15&.
\end{alignat}</math>  
இத்தொகுதியின் தீர்வைப் பிரதியிடல் மற்றும் நீக்கல் ஆகிய இருமுறைகளில் காணலாம்.  
பிரதியிடல் முறை:  
முதலில், மேலே உள்ள முதல் சமன்பாட்டில் இருந்து <math>x</math> என்னும் மாறியை <math>y</math> மாறி மூலமாக மாற்றிக் கொள்ள:  
:<math>x = 3 - \frac{3}{2}y.</math>  
இப்பொழுது, *x* என்னும் மாறிக்கு மாற்றீடாக இரண்டாவது சமன்பாட்டில் இதனை இடுக:  
:<math>4\( 3 - \frac{3}{2}y \) + 9y = 15.</math>
இது இப்பொழுது <math>y</math> என்னும் ஒரேயொரு மாறியினால் ஆன ஒருபடியச் சமன்பாடு, ஆகவே எளிதாகத் தீர்வைக் காணலாம்: <math>y = 1</math>.  
இப்பொழுது <math>y</math> -யின் இம்மதிப்பை <math>x</math> ஐக் கணிக்கும் சமன்பாட்டில் இட்டால் <math>x = 3/2</math> எனத் தீர்வு காணலாம். இதே முறையைப் பல மாறிகள் இருக்கும் ஒருங்கமைச் சமன்பாடுகளின் தொகுதிக்கும் பயன்படுத்தலாம்.